Kai Pata

Kai Pata (kuni 1990 Kai Kulmar; sündinud 26. veebruaril 1969 Tartus) on eesti bioloog ja pedagoogikateadlane-haridustehnoloog. Lõpetas 1987 Tartu 2. Keskkooli, 1992 TÜ bioloogia osakonna, 2001 TÜ-s magistrantuuri, 2001–2005 TÜ ja Turu Ülikooli doktorantuuri, M.Sc. bioloogia didaktikas (2001, TÜ), väitekiri "Õpikeskkonna Collaborative Virtual Workplace (CVW) rakendamine õpilaste keskkonnaalaste otsustamispädevuste kujundajana", Ph.D (haridusteadus, 2005, Turu Ülikool), väitekiri "Scaffolding of collaborative decision-making on environmental dilemmas" (Turu Ülikool, 2005). Oli 1995–2000 OÜ Miksike loodusainete projektijuhataja ning õppematerjalide koostaja, 1999–2005 TPÜ ja TÜ korraldatud koolituskursuste lektor, 2001–2002 TÜ molekulaar- ja rakubioloogia instituudi loodusteaduste didaktika lektoraadi vanemlaborant ja erakorraline teadur, 2001–2005 teadur (ühtlasi 2001–02 Tartu Mart Reiniku Gümnaasiumi õpetaja), 2005–06 erakorraline vanemteadur, 2006– TÜ bioloogia-geograafiateaduskonna loodusteadusliku hariduse lektoraadi vanemteadur ja 2006– TLÜ matemaatika- ja loodusteaduskonna informaatika osakonna vanemteadur. Uurimisvaldkond: seostatud kontseptuaalse arusaamise kujunemine keskkonna probleemteemadest; õpiobjektide ja keskkondade optimeerimine lähtuvalt õpiteooriast; haridustehnoloogilise visualiseeritud õpiprotsessi modelleerimine, m-õpe (õppimine pihuarvuti, mobiili jm abil). Osalenud mitmes rahvusvahelises uurimisprogrammis ja projektis (Erasmuse programm, Project STEDE jt) ning õpiprogrammide arendusprojektides (MIKSIKESE õpikeskkond, õpikeskkond "Noor Loodusuurija"). Üle 30 teadustrükise. Virtuaalsete õpikeskkondade mudelitest (kaasautor T. Sarapuu). // Kool keset korda ja kaost. Tartu 2001 Framework for scaffolding the development of problem representations by collaborative design (kaasautor T. Sarapuu). // Designing for change in networked learning environments. Dordrecht 2003 Collaborative decision-making in synchronous environment from science teachers' and students' viewpoints. // Kasvatusteadused muutuste ajateljel. Tallinn 2004 Keskkonnaalase otsustamisoskuse kujundamise metoodikaid. // Loodusainete õpetamisest koolis. Tallinn 2005 Tutor-scaffolding styles of dilemma solving in network-based role-play (kaasautorid T. Sarapuu, E. Lehtinen). // Learning and Instruction 15 (2005) 6 A comparison of reasoning processes in a collaborative modelling environment: Learning about genetics problems using virtual chat (kaasautor T. Sarapuu). // Int. J. Sci. Education 28 (2006) 2000 European Association for Research on Learning and Instruction (EARLI) liige 2000 Stockholm Channel Award 2001 Eesti TA teadusauhind 2005 üliõpilaste teadustööde riiklikult konkursilt preemia sotsiaalteaduste valdkonnas 2021 Tallinna Ülikooli teenetemärk Kai Pata on sporditreenerite tütar. Ta on nelja lapse ema. Eesti teaduse biograafiline leksikon, 3. köide https://www.etag.ee/wp-content/uploads/2012/06/%C3%9Cli%C3%B5pilaste-teadust%C3%B6%C3%B6de-riikliku-konkursi-2005.-a-tulemused.pdf (vaadatud 17.02.2019) Eesti teaduse biograafiline leksikon. 3. köide: N–Sap TTEÜ, avaldatud elektrooniliselt 2013 Kai Pata Eesti Teadusinfosüsteemis Käesolevas artiklis on kasutatud "Eesti teaduse biograafilise leksikoni" materjale.